JohanHeinsen/ENO huggingface dataset:
Viborger Samler, 1844-04-25
Udbyhøi Kro til Salg eller Bortforpagtning. Den for sin gode Beliggenhed bekjendte Udbyhøi Kro paa den nordre Side ved Udløbet af Randers Fjord, med tilhørende Privilegium til at holde Kro og med Færgeriet, agter Eierinden paa Grund af Alderdom at bortsælge eller bortforpagte underhaanden. Gaardens Bygninger bestaae ialt af 4 Længder med 50 Fag Huus, som for faa Aar siden af ganske Nyt er opbygget, og hvoraf især Stuehuset, som bestaaer af 16 Fag, er særdeles hensigtsmæssigt indrettet til sit Brug og afgiver en smuk og behagelig Leilighed for en Familie udenfor Bondestanden. Dens Areal er circa 30 Tdr. Land samt et Engskifte, hvorpaa avles 25 a 30 Læs Høe, men som for en Deel ogsaa kunde afbenyttes til Sædeland, hvorved Udsæden og Kreaturholdet vilde kunne forøges. Udsæden har hidtil været 4 Tdr. Rug, 6 a 7 Tdr. Byg og 11 a 12 Tdr. Havre samt en Deel Kartofler. Der kan holdes 18 a 20 Fækreature, 30 Faar og 2 Heste. Hartkornet er circa 2 Tdr. 1 Skp. 1 Fdkr., hvoraf en Deel er fri Hovedgaardstaxt. Til Gaarden hører et Huus paa 4 Fag som en beliggende paa Eiendommen. J Eiendommen kan forblive indestaaende i første Prioritet 2000 Rbd. og en Deel, saafremt det ønskes, i anden Prioritet. Eiendommen kan erholdes med eller uden Besætning, samt Færge og Baade, og tiltrædes saasnart Kjøberen ønsker det. Liebhavere til denne særdeles gode Eiendom ville behage enten personlig eller i frankerede Breve at henvende sig til Hr. Garver S. P. Bjørn i Randers eller til J. C. Bjørn i Viborg.
Viborger Samler, 1844-04-25
Auction. J Følge Overeenskomst med vedkommende Auctionsdirecteur, bliver min her i Thisted beliggende Meel- og Papirmølle stillet til offentlig Auction den 15de Mai førstkommende. Møllen er som Meelmølle betragtet ene i Stand, til at ernære en Familie, og Kjøbet kan skee paa meget billige Vilkaar. Thisted, den 22de April 1844. Joh. C. Lund.
Viborger Samler, 1844-04-27
No. 66.
Viborger Samler, 1844-04-27
72 Aarg. Kongelig allernaadigst privilegeret Stifts-Tidende. viborg. Forsendes med Brevposten i Danmark og Hertugdommerne. annammensammensangaanenanLøverdagen den 27de April 1844. Denne Tidende redigeres af Adjunct Reis og H. Wissing, og udgives 4 Gange ugentlig fra Sidstnævntes Officin.
Viborger Samler, 1844-04-27
Nyeste Postefterretninger. Vestindien. De nyeste Efterretninger fra Hayti ere i høi Grad foruroligende. Hele den forrige spanske Andeel af Øen er i Oprør. Den 27de Febr. udbrød Bevægelsen i Staden St. Domingo. Tropperne forskandsede sig, men maatte snart overgive sig. Ved den franske Consuls Mægling kom en Capitulation istand, ifølge hvilken Tropperne maatte nedlægge deres Vaaben, og lade sig indskibe til Portrau-Prince. Bevægelsen greb nu om sig med stærke Skridt; Jndbyggerne bemægtigede sig alle de haytiske Auctoriteter, proclamerede Domingo-Republiken, indsatte en provisorisk Regjering og opplantede deres egen Fane.
Viborger Samler, 1844-04-27
Tyrkiet. Augsb. Allg. Zeit. meddeler fra Constantinopel (3die April) Efterretninger om en voldsom Soldaterpresning, som Storherren har ladet foretage i Constantinopel. De Bortførtes Koner kom i Harnisk, og stormede løs paa Paschaerne Mehemed og Riza, hvis Klæder sønderreves af de forbittrede Qvinder. - Om denne voldsomme Presning meddeler Journ, de Francs. flere Details. Man vidste, at Regjeringen vilde udføre et Hovedslag imod 15,000 a 20,000 Muselmænd, der som Lastdragere og Flodskippere sværme omkring i Constantinopel.
Viborger Samler, 1844-04-27
Efter en af Regjeringen foranstaltet Folketælling oplæstes i Moscheerne en Bekjendtgjørelse, ifølge hvilken enhver Musselmand skulde den 28de Marts, Kl. 8 om Morgenen, indfinde sig i sit Qvarteers Moschee for der at modtage sit Sikkerhedskort. Samme Dag var den 25 a 30,000 Md. stærke Garnison fordeelt omkring i hele Staden; Politiet var paa Benene; Stadens Porte bleve spærrede og Tilgangene til Moscheerne besattes, efterat Muselmændene havde begivet sig ind i disse, med stærke Poster.
Viborger Samler, 1844-04-27
J enhver Moschee uddeelte en dertil ansat Embedmand Sikkerhedskort, og henviste alle de til den tvungne Krigstjeneste Bestemte til et Bureau, hvorfra de igjennem den eneste ubesatte Dør strax bleve bragte ombord paa Damp- og Transportskibe, der transporterede dem til Øen Chalcis. Medens denne Operation foretoges, red Riza Pascha omkring i Gaderne, og blev flere Gange anfalden og ilde tilredt af de Bortførtes Koner og Mødre. Til samme Tid skal Sultanen have holdt sig indesluttet i sit Palads, og været i den frygteligste Angst, og vistnok er dette Vovestykke det dristigste, der er udført siden Janitscharernes Udryddelse. Havde Folket havt Anførere, vilde en Revolution maaskee være udbrudt. Derimod hedder det i Journ. de Constantinople, at Recruteringsanliggendet er med Iagttagelse af den største Orden og Rolighed udført i Hovedstaden.
Viborger Samler, 1844-04-27
Efter en rigtignok mindre paalidelig Efterretning fra Constantinopel skal den russiske Gesandt Titow have besværet sig i en Conference med Reis Effendi over Albanesernes Excesser imod de Christne, og erklæret, at naar Porten ikke havde Magt til at tæmme de tøilesløse Horder, da vilde Rusland paatage sig denne Forretning.
Viborger Samler, 1844-04-27
Storbritannien og Jrland. J Underhusets Møde den 18de April erklærede Lord Ashley, at han i Form af en Tillægsclausul til den nye Factorv Bill vilde andrage, paa, at Antallet af Arbeidstimerne i Fabrikerne for Fruentimmer og unge Mennesker skulde indtil Octbr. 1847 fastsættes til 64 Timer om Ugen, eller 11 Timer om Dagen, med Undtagelse af Løverdagen, paa hvilken der kun arbeides i 9 Timer; men at Arbeidstiden fra 1ste Octbr. 1847 skulde reduceres til 10 Timer om Dagen. – Jndenrigsministeren Sir James Graham erklærede derefter, at han den 22de vilde andrage paa Billens anden, og den 3die Mai paa Billens tredie Læsning, saa at derpaa en og samme Tid kunde finde Afstemning Sted saavel over Billen selv som over Lord Ashleys Andragende. J samme Møde erklærede Sir Robert Peel det Rygte for usandt, at Regjeringen skulde have til Hensigt at tage Billen om en Reform i Stemmeretten for Jrland tilbage; dog var han af Hensyn til de irske Medlemmer af Huset villig til i 14 Dage at udsætte Forhandlingerne om denne Bill. Det vigtige Spørgsmaal om Fornyelsen af den engelske Banks Privilegier vil blive en Gjenstand for alvorlige Discussioner, der dog først ville aabnes efterat Sir Rob. Peel den 29de April har fremlagt Budgettet.
Viborger Samler, 1844-04-27
Af flere Yttringer af Lord Campbell i Overhuset erfares, at henved 60,000 engelske Undersaatter ere bosatte i Frankerig, at 50,000 Englændere opholde sig der temporairt, og at disse tilsammentagne fortære ikke mindre end 5 Mill. Lstl. om Aaret.
Viborger Samler, 1844-04-27
Frankerig. Paris, den 18de April. Oppositionen synes ikke at ville aftale et Angrebssystem i det Otahaitiske Anliggende; men den vil søge ligesom at overrumple Majoriteten i et svagt Øieblik. Den venstre Side vil i Forening med Legitimisterne arbeide paa at drive det dertil, at Ministeriet sættes i Anklagestand. Ministeriet skal – saa hedder det – vise sig tilbøieligt til at fremlægge flere, hidtil tilbageholdte Documenter, men det vil paa ingen Maade fremlægge hele den af Adjutanten Reine medbragte Brevvexling. Man maa med Hensyn til Oppositionens Planer bemærke, at Mole aldeles ikke har indladt sig i nogen Combination imod Ministeriet, da han er overbeviist om, at Ministeriet vil beholde Seieren, i den forestaaende Kamp. Allerede ere Telegrapherne i stor Bevægelse, for skyndsomst at kalde tilbage til Paris 30 permitterede ministerielle Deputerede, paa hvis Stemmer i det Otahaitiske Anliggende Ministeriet gjør Regning.
Viborger Samler, 1844-04-27
En fransk Journal beretter efter et Brev fra en af de paa Stationen i Sydhavet udkommanderede franske Marine officierer, at Dronning Pomares meget omtalte Flag bærer Englands Vaaben i sin Midte. Charles Lafitte, hvis Valg to Gange er annulleret af Kammeret, er nu tredie Gang gjenvalgt til Deputeret for Staden Louviers, og det synes, at Oppositionen atter vil modsætte sig hans Valg.
Viborger Samler, 1844-04-27
En fransk Krigscorvette er afseilet fra Toulon til Algier for at føre Marschal Bugeaud tilbage til Frankerig. Mange mene, at Marschallen vil som Krigsminister afløse Marschal Soult, der dog vil vedblive at figurere som Conseilspræsident.
Viborger Samler, 1844-04-27
Spanien. De vigtigste Paragrapher i den nye Presselov ere: 1) Enhver Journal maa have en ansvarlig Redacteur, der i Hovedstaden udreder en aarlig Afgift af 1000 Realer; for Provindshovedstæderne er denne Afgift bestemt til 800 R., og for de mindre Byer til 300 Realer; 2) den Caution, der skal stilles for en Journal i Hovedstaden er bestemt til 12,000 Realer; i Provindstæderne, er Cautionens Størrelse reduceret til en Sum fra 4500 til 8000 Realer; 3) Som Presseforseelser skulle ansees subversive, oprørske og umoralske Skrifter; subversive Skrifter ere saadanne, der angribe den catholske Religion, Kongens Person og de lovgivende Corporationer; Straffen, herfor varierer fra 30,000 til 80,000 Realer; oprørske Skrifter ere de, der have til Tøndents at forstyrre den offentlige Orden; saadanne Skrifter belægges med en Straf af 20,000 a 50,000 Realer; umoralske Skrifter, straffes med en Pengestraf af 10,000 a 30,000 Realer: 4) Presseforseelser bedømmes af Juryen; i Tilfælde af Stemmernes Liighed, erholder den Mening, der er den Anklagede gunstig, Fortrinet. Ligesom Pressefriheden eller rettere Pressepolitiet er reguleret ved en kgl. Ordonance, saaledes skulle ogsaa kgl. Ordonancer danne Grundlaget for de nye Love om Valgene, Nationalgarden og Provindsialdeputationerne; først efter disse Ordonnancers Promulgation vil Beleiringsstanden vorde ophævet.
Viborger Samler, 1844-04-27
Om den i de offentlige Blade paa forskjellig Maade fortalte blodige Affaire, som Prinds Moriz af Nassau, Broder til den regierende Hertug af Nassau, skal have havt i Ungarn, meddeler et troværdigt Privatbrev fra Wien af 10de De, endnu følgende Version, Prindsen var paa Jagt, hvorved hans Jæger blev truffen af en Magnat paa dennes Eiendom og ufortøvet nedskudt. Da Prindsen erfarede dette, ilede han, ledsaget af sin Kammertjener, til Magnaten og trettesatte ham for hans Brutalitet. En ungarsk Magnatsvarede denne overmodige Adelsmand er paa sin egen Grund Herre over Liv og Død; hvorpaa jeg ret strax skal give Eder nok et Beviis, og dermed skjød han ogsaa den uskyldige Kammertjener ned for Prindsens Fødder. Ude af sig selv af Forbittrelse over et saa oprørende Barbari, trak Prindsen een af sine Jagtpistoler og skjød Magnaten. Hvad Enden paa Sagen vil blive, veed man endnu ikke, fortiden sidder Prindsen paa en ungarsk Fæstning.
Viborger Samler, 1844-04-27
Jndenlandske Efterretninger.
Viborger Samler, 1844-04-27
Kjøbenhavn. Hds. kgl. Høihed Kronprindsessen er nu fuldkommen restitueret fra sin Upasselighed, og har allerede beæret Operaen med sin Nærværelse. Hs. Durchlauchtighed Prinds Statholderen er den 14de De, med Dampskibet "Christian den Ottende", indtruffen til Hovedstaden. Som Grund til denne hans Reise antager man deels den nu endte Undersøgelse i Anledning af Optrinene i Jtzeboe, deels de forskjellige Jernbane-Projecter, der fortiden ere bragte i Forslag i Hertugdømmerne. (Hamb. Corrs.)¬
Viborger Samler, 1844-04-27
De af det kjøbenhavnske Selskab for Naturlærens Udbredelse foranstaltede Fremviisninger besøgtes i Tirsdags af Hs. Maj. Kongen, Hs. Maj. Dronningen, D. K. H. Kronprindsen og Kronprindsessen samt de fleste andre Medlemmer af det kongelige Huus, tilligemed deres Følge.
Viborger Samler, 1844-04-27
J Onsdags stode disse Fremviisninger aabne for Selskabets Medlemmer, og i Torsdags ere de begyndte at aabnes for Publicum.
Viborger Samler, 1844-04-27
Generalmajor v. Lützow, Chef for Artilleribrigaden, er død i en Alder af 69 Aar. Posten er endnu ikke besat, og det lader til, at man er i Tvivl om, med Hvem man skal besætte den, da det er een af de militaire Poster, hvortil der maa gjøres mere end almindelige Fordringer paa grundig militair-videnskabelig Dannelse. - Man taler ogsaa meget om, at et Par af Armeens Brigade Generaler skulle sættes i Ro, som Commandanter for Fæstninger. De yngre Officier=Klassers Udsigter fortiden ere ingenlunde brillante, og hvis der ikke om endeel Aar skulde skee en ny Volte, vil Størsteparten af den nuværende Lieutenants-Klasse ikke kunne vente at have Compagni eller Eskadron førend i en Alder af 50 Aar. (O. Th. A.)
Viborger Samler, 1844-04-27
Theologisk Examen. Mandagen den 22de April: Ludvig Jacob Mendel Gude, Admodum Laudabilis: Jmmanuel Friis, Laudabilis; Een forlod Examen.
Viborger Samler, 1844-04-27
Blandt de Gjenstande, hvormed det kgl. Museum for nordiske Oldsager senest er bleven forøget, nævnes: 1) En af Pastor Jacobsen til Thorning og Lysgaard indsendt Guldbracteat med Øske, paa hvilken forestilles to Slanger, der snoe sig i hinanden. Den fandtes ved Tørve gravning paa Thorning Hede af Gaardmand Claus Andersen i Thorning, næsten paa samme Sted, hvor en lignende fandtes i 1842, som er ommeldt i Oldskrift-Selskabets Aarsberetning for d. A., S. 16. 2) Tvende af det kgl. Rentekammer indsendte dobbelte Spiralringe af Guldtraad, næsten af 2 Tommers Diameter; altsaa større end Fingerringe. Værdien udbetaltes Finderen, Peder Jensen Næbe af Overlund, Asmild Sogn, med 46 Rbd. 64 s. (Bl. Td.)
Viborger Samler, 1844-04-27
Ved trykte Placater paa Gadehjørnerne underrettedes Publicum i Mandags om, at det var Hr. Rossi og Hr. Torre, som havde været Aarsag i, at der ingen Forestilling blev given i den italienske Opera i Søndags. Senere bekjendtgjorde begge de nævnte Kunstnere, i en Contraplacat, at de allerede om Løverdagen havde underrettet Vedkommende om, at de ikke kunde synge. Jmidlertid lod Publicum sig naturligviis ikke nøie hermed, og da Hr. Torre i Mandags Aftes indtraadte for at udføre en Scenei "Barberen," bleve han og Rossi, som stillede sig ved hans Side, modtagne med Piben, Hyssen og Hylen. Det varede længe, førend man vilde lade Hr. Torre komme til Orde; da der endelig indtraadte Taushed, henvendte Hr. T. sig paa egne og Rossis Vegne til Publicum, gjentog omtrent hvad de allerede havde erklæret i den trykte Placat, og bad Publicum om at undskylde og tilgive. Fra begge Kunstnernes Side kunde der altsaa under nærværende Omstændigheder ikke gjøres mere; en Deel af Publicum gav ogsaa nu bifald tilkjende med Erklæringen, medens en anden Deel var af modsat Mening, og der opstod saaledes en Kamp mellem Partierne, som dog endte fredeligt. Jmidlertid modsatte dog de Utilfredse sig senere ved Udførelsen baade af Hr. Torres og af Hr. Rossis Syngenummere at bifaldsyttring. (Big. Td.)
Viborger Samler, 1844-04-27
Under en mod Tiltalte Karen Johansdatter for utilbørligt at have behandlet hendes 1 1/2 Aar gamle Barn anlagt og ved Hof= og Stadsretten paakiendt Justitssag er det oplyst, at nysnævnte Tiltalte har i December f.A. ladet bemeldte sit Barn ligge paa noget gammelt Halm, og Tag, uden at skaffe frisk Halm til Vuggen for et Par Dage inden hun anholdtes af Politiet; endvidere, at Barnets Leie var saa uhumsk, at der var gaaet Orm i det, ligesom endelig at Tiltalte, skjøndt dertil opfordret af Huus beboerne, havde undladt at søge Lægehjælp til det syge og nylig fra Hospitalet hjemkomne Barn. For dette Forhold er Tiltalte – om hvem det iøvrigt maa bemærkes, at hun var i den yderste Trang og til andre Tider har viist Ømhed mod sit Barn – anseet med en arbitrair Straf af 4 Gange 5 Dages Fængsel paa Vand og Brød.
Viborger Samler, 1844-04-27
Borgerrepræsentantskabet i Odense har istedetfor den til borgerlig Raadmand valgte Klædefabriqueur Brandt valgt Redacteur Ove Thomsen igjen til Formand, og Skoleforstander Sørensen til Viceformand; Begge eenstemmigen.
Viborger Samler, 1844-04-27
Det er almindeligen erkjendt, med hvor megen Jver den kgl. Generalpostdirection stræber at sætte det hele Post- og Befordringsvæsen paa en saadan Fod, som svarer til Nutidens Fordringer. Jblandt de Midler, som det i denne Henseende har valgt, er ogsaa Uddeling af Opmuntring og Belønning til saadanne Postilloner, der udmærke sig ved Nidkjærhed i Opfyldelsen af deres Pligter, saavel imod Generalpostdirectionen som imod de Reisende. Den første Præmienddeling, som efter denne Bestemmelse er given i de danske Provindser, har fundet Sted i Mandags i Odense, idet Postinspecteuren, Hr. Overkrigscommissair Høegh Guldberg, i samtlige Postilloners Nærværelse paa Torvet, efterat have gjort disse bekjendte med Generalpostdirectionens Beslutning, paa denne Maade at ville virke til Opmuntring for duelige og nidkjære Postilloner, overrakte Vognmand Steffen Steffensen en Præmie af 25 Rbd. Sølv, og efter ham med Hæder nævnede Postillonen Niels Nielsen og Vognmand Rasmus Hansen, hvorhos han gjorde de forsamlede Postilloner opmærksomme paa, at ligesom han med Strænghed maatte søge at see deres Forseelser straffede, saaledes vilde det være ham en sand Glæde, hver Gang han kunde have Leilighed til at henlede Collegiets Opmærksomhed paa Nogens Jver i Tjenesten. (O. Th. Av.)
Viborger Samler, 1844-04-27
I Anledning af et Jnserat fra Nyborg i No. 43 af den bempelske Avis for d. A., der indeholdt de fornærmelige Beskyldninger imod Postinspecteuren Overkrigscommissair Høegh Guldberg, og Opsynsmand ved Nyborgs Befordringsvæsen, Gjæstgiver Schalburg: "at det streed imod den Sidstnævntes Jnteresse at sørge for Belt overfarten, især da han for skjulte sig under Reise-Post conducteuren, hvilken nu i længere Tid laa og levede godt i hans Huus, og hvorfor den Reisende maatte resikere Liv og Helbred, ei at tale om Andet mere –
Viborger Samler, 1844-04-27
har Redacteuren af den hempelske Avis d. 16de De, været indstævnet for Odense Byes Forligelsescommission, hvorved opnaaedes et saadant Forlig: at de i Jnseratet fremsatte Beskyldninger mortificeredes som aldeles grundløse, ubeføiede og usande, saa at de ikke komme de Paagjældende til Forkleinelse paa Ære, Embede, gode Navn og Rygte i nogen Maade; hvorhos Jndklagede forpligtede sig til, for disse ubeføiede Sigtelser at erlægge en Mulct til Nyborg Kjøbstads Fattigkasse af 20 Rbd. Sv., samt at erstatte de med Jndklagen og Møderne forbundne Omkostninger med 10 Rbd.
Viborger Samler, 1844-04-27
J. Wochbl. klager over, at man er tilbageholdende med at sende Tiedemann Penge til hans Bank, og opfordrer hans Compagnoner i Flensborg til at cavere for, at Pengene skulle blive tilbagebetalte om et Aar, ifald det ikke kunde bevises, at de vare gaaede tabte ved uheldige Conjuncturer. En saadan Caution, mener man vil nu nok bjælpe. Samme Blad beretter, at den Ulykkelige som i forrige Aar i Hohenaspe – i et Anfald af Sindsforvirring, ombragte to af sine Børn og som senere ikke har været til at opspore, er den 1ste April fundet liggende i en Mergelgrav, hvor han formodentlig strax efter Gierningen har søgt sin Død.
Viborger Samler, 1844-04-27
Med Alt. Merc." følger en Beretning om Daareanstalten i Slesvig, hvoraf fremgaaer, at der fra den 1ste October 1842 til 1ste October 1843 er i Anstalten optaget 66 Patienter, 42 Mandfolk og 24 Fruentimmer, hvoraf 12 Mænd og 9 Qvinder hørte til den dannede Klasse. Udgaaede af Anstalten ere i samme Tidsrum i det Hele 40 Patienter, hvoraf 23 vare helbredede, 5 i Bedring og 12 i uforandret Tilstand. Døde ere i samme Tidsrum 24. Antallet af samtlige Patienter udgjorde den 30te September f. A. 287, hvoraf 197 af Mandkjønnet og 90 af Qvindekjønnet. Med Hensyn til deres Hjemstavn vare 109 fra Hertugdømmet Slesvig, 136 fra Hertugdømmet Holsteen, 3 fra Hertugdommet Lauenborg, 21 fra Kongeriget Danmark og 18 fra Udlandet. Siden Anstaltens Oprettelse for 23 Aar siden har i det Hele været optaget 1064 Jndivider, nemlig 636 Mandfolk og 428 Fruentimmer; 312 ere udgaaede som helbredede, 226 udgaaede som meer eller mindre uhelbredede og 239 døde.
Viborger Samler, 1844-04-27
J "Jyllandspostens" sidste Nr. fortælles Følgende: "Det traf sig i Vinter, at nogle Personer kom i Uenighed hos en Kjøbmand i Aarhuus, og, som Wessel skrev efter mange Skjældsord, hidsig Snak den Ene slog den Anden paa Planeten, saa han ei meer faae Dag. og har ei siden seet den. Jmidlertid var der dog endnu Liv i Personen, den saakaldte "Smutskræder, et efter Sigende just ikke meget hæderligt Medlem af Samfundet. Drabsmanden tog derpaa Smutskræderen op paa sin Vogn, for at kjøre ham til Hjemmet; men underveis opgav han sin Aand. Da Vognen kom til Smutskræderens Huus, stod Drabsmanden af og lagde den dræbte Mand udenfor Huset, gik derpaa ind i Stuen og udbrød i de Ord til Skræderens Kone: "A haar hendes Mand mæ mig!" – "Naa, det var godt svarte Konen, som havde siddet oppe, for at vente paa ham. – "Men det ær skudda it saa meget godt – vedblev den Første - for Amaa seile hende, at han ær it løvvendes." Derpaa gik han ud, tog den Døde i Nakken og smed ham ind paa Gulvet. Derpaa kjørte han hjem til Grundsøer. Men nu kommer det Forunderligste. Denne Drabsmand, saa siges der, skal være sluppen med at faae en simpel Jrettesættelse gjennem Sognefogden og et Vink om, at han for Fremtiden maatte afholde sig fra at slaae Folk ihiel."
Viborger Samler, 1844-04-27
Viborg. J Onsdags havde vi her et forrygende Veir, Stormen der flere Gange var orcanagtig og ledsagedes af Hagel og Regn, afrev adskillige Tagstene, og sildig paa Aftenen sneede det stærkt. Paa Braarup Marked, der holdtes denne Dag, kastede Stormen flere Boutikker, omkuld, og man faae Tørklæder og Baand svæve i Luften langt bort. – Dampskibet, der skulde gaae over fra Kbhvn, til Aarhuus, skal først Kl. 12 om Natten være indtruffen til sit Bestemmelsested.
Viborger Samler, 1844-04-27
- En ung rask Mand, der i nogen Tid har kjørt Posten imellem Viborg og Skive, har her igaar Morges aflivet sig ved Hjælp af Strikken. Han efterlader Kone og Barn.
Viborger Samler, 1844-04-27
Udnævnelser og Entledigelse. Under 10de d. M. har Hs. Majestæt allernaadigst definitiv beskikket Dr. philosophiæ Momsen til Canalinspectoratsassistent, Pakhuus- og Materialforvalter samt Lodsinspecteur i Holtenau. Under 18de d. M. har Hs. Majestæt allernaadigst beskikket Landcommissair i det østlige Holsteen, Etatsraad Prehn, til tillige at være Landcommissair for det vestlige Holsteen. Under 19de d. M. har Hs. Maj. allernaadigst stadfæstet Valget af hidtilværende Pastor adjunctus G. H. Burmeister i Lütau til Sognepræst i Siebenhaumen. Under 13de d. M. har Hs. Majestæt i Naade og med Pension entlediget Retsskriver i Nüvel Herred i Sønderborg Amt M. Redlefsen.
Viborger Samler, 1844-04-27
Handels-Efterretninger. Kjøbenhavn, den 23de April. J Handelen er ikke forefaldet noget mærkeligt. Tilførselen af Varer vedbliver baade fra Jndlandet og Udlandet, som naturligviis bevirker meget Liv i de daglige Forretninger, hvilket især spores paa Toldboden. Med Handelen i Kornvarer er indtraadt Stilhed, En Ladning brad. Byg, af 20 Ls Vægt, er solgt til 21 Rbmk. 8 s. pr. Tde. – Det store Parti grønlandsk Tran, som i forrige Uge var ansat til Auction, blev alt solgt til den temmeligt høie Priis 27 3/4 2/2 Rbd. pr. Tde. J Omsætningen med Colonialvarer hersker intet Liv, fordi en stor Deel Detaillister har modtaget deres Behov fra Udlandet. Brasilie-Kaffe er her solgt til 17 Rbs. pr. 8 (fort.) (Hdt.)
Viborger Samler, 1844-04-27
Kjøbenhavns Børs-Cours, den 23de April. Hamborg 2 M. - a vista 198 3/4. Species 200. Disconto 4 pCent. Nationalbank-Obligationer (af Laanet den 4de Februar 1820) - Rbd. r. S. Obligationer (uden Rente) 101 a 101 1/2 Rbd. Sedl. Nationalbank=Actier 122 3/4 a 123 1/4 i r. S.
Viborger Samler, 1844-04-27
Døde. Kjøbenhavn: Generalmajor Adam Tobias von Lützow, Emd. af Dag. og Dom.; forhenværende Politifuldmægtig Hans Ditlew Jensen, 75 Aar: Bolette Rasmussen, f. Mondløv, 47 Aar; Enke efter Sergeant J. C. Holm i Søetaten, Ellen Holm, f. Jacobsen; Svend Olsen, Christian Leonhardt Nielsen, 13 Aar. - Nibe: Præsteenken Mad. Marie Quedens, f. Harboe, 79 Aar. - Maugstrup Præstegaard: Hans Eiler Wolf, 67 Aar. - Ringkjøbing: Henrik Ernst Heiberg, 17 Aar. - Mariager: Svensk og norsk ViceConsul og Kjøbmand Ditlev Christian Welling, 61 Aar. Hamborg: Architect Vincent Niels Carl Christian Schiwe (fra Kbhvn.), 21 Aar. - Ponce paa Portorico: Heinrich Anthon Lohse, 27 Aar.